แบ่งชำระภาษี 3 งวด
การยื่นแบบแสดงรายการภาษีเงินได้บุคคลธรรมดาประจำปีภาษี 2555 (ภ.ง.ด.90/ภ.ง.ด.91) วันสุดท้ายของการยื่นแบบเสียภาษีในปีนี้ตรงกับวันจันทร์ที่ 1 เม.ย. 2556 เนื่องจากวันอาทิตย์ที่ 31 มี.ค. 2556 ตรงกับวันหยุดราชการ แต่หากยื่นแบบผ่าน www.rd.go.th ได้รับการขยายกำหนดเวลาจนถึงวันอังคารที่ 9 เม.ย. 2556 อย่างไรก็ตาม ขอเชิญชวนให้ยื่นแบบเสียแต่เนิ่นๆ เพราะสัปดาห์สุดท้ายจะมีผู้ใช้บริการเป็นจำนวนมาก ทำให้ไม่ได้รับความสะดวกเท่าที่ควร
8 มี.ค. 2556

การยื่นแบบแสดงรายการภาษีเงินได้บุคคลธรรมดาประจำปีภาษี 2555 (ภ.ง.ด.90/ภ.ง.ด.91) วันสุดท้ายของการยื่นแบบเสียภาษีในปีนี้ตรงกับวันจันทร์ที่ 1 เม.ย. 2556 เนื่องจากวันอาทิตย์ที่ 31 มี.ค. 2556 ตรงกับวันหยุดราชการ แต่หากยื่นแบบผ่าน www.rd.go.th ได้รับการขยายกำหนดเวลาจนถึงวันอังคารที่ 9 เม.ย. 2556 อย่างไรก็ตาม ขอเชิญชวนให้ยื่นแบบเสียแต่เนิ่นๆ เพราะสัปดาห์สุดท้ายจะมีผู้ใช้บริการเป็นจำนวนมาก ทำให้ไม่ได้รับความสะดวกเท่าที่ควร 
กรณีไม่ยื่นแบบเสียภาษีภายในกำหนดเวลาไม่ว่าเหตุใดก็ตาม ต้องเสียค่าปรับเป็นเงินไม่เกิน 2,000 บาท และถ้าหากมีภาษีชำระต้องเสียเงินเพิ่ม 1.5% ต่อเดือนของจำนวนภาษีชำระอีกด้วย
ผู้มีเงินได้ที่ได้ลองคิดคำนวณภาษีแล้ว หากมีภาษีชำระตั้งแต่ 3,000 บาทขึ้นไป สามารถแบ่งชำระภาษีออกเป็น 3 งวด งวดละเท่าๆ กัน โดยไม่ต้องเสียเงินเพิ่ม หรือที่มักเรียกกันว่า ดอกเบี้ย การแบ่งชำระภาษีช่วยบรรเทาความเดือดร้อนแก่ผู้เสียภาษีที่ต้องจ่ายเงินก้อนโต หรือผู้เสียภาษีที่มีความจำเป็นต้องนำเงินไปใช้ในสิ่งที่จำเป็นก่อน การแบ่งชำระภาษี 3 งวด สามารถยื่นแบบเสียภาษีและแบ่งชำระภาษีผ่าน www.rd.go.th นอกเหนือจากการยื่นแบบเสียภาษีด้วยแบบฟอร์มกระดาษที่สำนักงานสรรพากรพื้นที่สาขา
การแบ่งชำระภาษีเงินได้บุคคลธรรมดา 3 งวด ต้องปฏิบัติ ดังนี้
1.งวดที่ 1 กรณียื่นแบบเสียภาษีที่สำนักงานสรรพากรพื้นที่สาขา ผู้เสียภาษีต้องชำระภาษีงวดที่ 1 พร้อมกับการยื่นแบบเสียภาษีในวัน เดือน ปี ที่ยื่นแบบนั้น (ยื่นแบบผ่าน www.rd.go.th ได้รับการขยายกำหนดเวลาอีก 8 วัน)
สำหรับการยื่นแบบเสียภาษีผ่าน www.rd.go.th ต้องชำระภาษีผ่านช่องทางอิเล็กทรอนิกส์ (บัตรเครดิตทางบน Internet, ATM, Tele/Phone Banking, Internet Banking, Mobile Banking, EPayment, Bank Counter, Tax Smart Card, Internet Credit Card, ฯลฯ) 
2.งวดที่ 2 ผู้เสียภาษีต้องชำระภาษีงวดที่ 2 ภายในเดือน เม.ย. 2556 (ยื่นแบบผ่าน www.rd.go.th ได้รับการขยายกำหนดเวลาอีก 8 วัน)
สำหรับการยื่นแบบเสียภาษีผ่าน www.rd.go.th สามารถชำระภาษีผ่านช่องทางอิเล็กทรอนิกส์ หรือสำนักงานสรรพากรพื้นที่สาขาก็ได้ (หากงวดที่ 2เลือกชำระภาษีที่สำนักงานสรรพากรพื้นที่สาขา การชำระภาษีงวดที่ 3 ต้องชำระที่สำนักงานสรรพากรพื้นที่สาขา)
กรณีไม่ชำระภาษีงวดที่ 2 ภายในกำหนดเวลา หรือชำระน้อยกว่าจำนวนที่กำหนด จะหมดสิทธิแบ่งชำระภาษี 3 งวด ต้องชำระภาษีส่วนที่เหลือในงวดที่ 2 และ 3 ทั้งหมด พร้อมเงินเพิ่มอัตรา 1.5% ต่อเดือนของจำนวนภาษีงวดที่ 2 และ 3 โดยนับจำนวนเดือนคิดเงินเพิ่มตั้งแต่เดือน เม.ย. 2556 ยิ่งชำระภาษีล่าช้าออกไปจะส่งผลให้เงินเพิ่มมากขึ้นไปด้วย 
3.งวดที่ 3 ผู้เสียภาษีต้องชำระภาษีงวดที่ 3 ภายในเดือน พ.ค. 2556 (ยื่นแบบผ่าน www.rd.go.th ได้รับการขยายกำหนดเวลาอีก 8 วัน)
สำหรับการยื่นแบบเสียภาษีผ่าน www.rd.go.th สามารถชำระภาษีในงวดที่ 3 ผ่านช่องทางอิเล็กทรอนิกส์ หรือสำนักงานสรรพากรพื้นที่สาขาก็ได้
กรณีที่ชำระภาษีงวดที่ 2 ภายในกำหนดเวลา แต่ไม่ชำระภาษีงวดที่ 3 ภายในกำหนดเวลา ต้องชำระภาษีส่วนที่เหลือในงวดที่ 3 พร้อมเงินเพิ่มอัตรา 1.5%ต่อเดือนของจำนวนภาษีงวดที่ 3 โดยนับจำนวนเดือนคิดเงินเพิ่มตั้งแต่เดือน เม.ย. 2556
การยื่นแบบเสียภาษีเงินได้บุคคลธรรมดาประจำปีภาษี 2555 ท่านใดที่จะใช้สิทธิแบ่งชำระภาษีออกเป็น 3 งวด งวดละเท่าๆ กัน โดยไม่เสียเงินเพิ่มสามารถยื่นแบบเสียภาษีที่สำนักงานสรรพากรพื้นที่สาขา หรือยื่นแบบผ่าน www.rd.go.th ซึ่งสะดวก รวดเร็ว ไม่มีวันหยุด ช่วยลดค่าใช้จ่ายของผู้เสียภาษีและรัฐ n
สวัสดีครับ